UP में बाबा के Bulldozer का क्रेज, प्रयागराज में तोहफे में दिए गए 'बुलडोजर'
यूपी चुनाव के समय से ही बुलडोजर का क्रेज कुछ ज्यादा ही बढ़ा है। हाल के दिनों में बुलडोजर बाबा के नाम से मशहूर हुए मुख्यमंत्री योगी आदित्यनाथ की फिर से वापसी पर जगह-जगह बुलडोजर पर चढ़कर भाजपा कार्यकर्ताओं और समर्थकों ने जश्न मनाया था। अब शादी में उपहार के रूप में लघु बुलडोजर दिए जा रहे हैं।
प्रयागराज: जहां एक तरफ यूपी में बुलडोजर बाबा की सरकार बन चुकी है तो वहीं दूसरी तरफ सरकार बनने की खुशी में उपहार के रूप में लघु बुलडोजर दिए जा रहे हैं। प्रयागराज के कटरा में चौरसिया समुदाय की ओर से आयोजित सामूहिक विवाह समारोह में रविवार को शादी करने वाले नौ जोड़ों को घरेलू सामान समेत एक बुलडोजर का खिलौना भी दिया गया।प्रयागराज की मेयर अभिलाषा गुप्ता ने कहा कि बुलडोजर महिलाओं की सुरक्षा के साथ-साथ उत्तर प्रदेश के विकास का भी प्रतीक है। राज्य में शांति और सद्भाव का माहौल बनाने के लिए दुल्हनों ने सामूहिक रूप से मुख्यमंत्री योगी आदित्यनाथ को धन्यवाद दिया।बुलडोजर का इस्तेमाल योगी आदित्यनाथ ने अपने पहले कार्यकाल में माफिया और अपराधियों की अवैध संपत्ति को ध्वस्त करने में बड़े पैमाने पर किया था।वहीं, आपको बता दें कि यूपी चुनाव के समय से ही बुलडोजर का क्रेज कुछ ज्यादा ही बढ़ा है। प्रधानमंत्री के संसदीय क्षेत्र वाराणसी में नौजवानों ने बुलडोजर के टैटू हांथों में बनवाए हैं। हाल के दिनों में बुलडोजर बाबा के नाम से मशहूर हुए मुख्यमंत्री योगी आदित्यनाथ की फिर से वापसी पर जगह-जगह बुलडोजर पर चढ़कर भाजपा कार्यकर्ताओं और समर्थकों ने जश्न मनाया था।(इनपुट- एजेंसी)